stanford-oval/wikipedia huggingface dataset:
Sateenkaariboa

| Sateenkaariboa |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Käärmeet Serpentes
Heimo::  Boakäärmeet Boidae
Alaheimo::  Boat Boinae
Suku::  Sateenkaariboat Epicrates
Laji::  cenchria
Kaksiosainen nimi
 Epicrates cenchria  (Linnaeus, 1758) 
Katso myös
   Sateenkaariboa Wikispeciesissä   Sateenkaariboa Commonsissa 
Infobox OKNimi-testi OKIUCN-testi OK: 
Sateenkaariboa (Epicrates cenchria) on boakäärmeiden heimoon kuuluva myrkytön kuristajakäärme. Se on osa sukua sateenkaariboat (Epicrates), jonka neljä muuta lajia luokiteltiin aiemmin sateenkaariboan alalajeiksi. Sateenkaariboa kuuluu CITES-sopimuksen liitteen 2 luetteloon.
Koko ja ulkonäkö

Sateenkaariboa kasvaa 1,5–2 metrin mittaiseksi. Aikuinen voi painaa ainakin kuusi kilogrammaa.
Sateenkaariboa on saanut nimensä kauniisti kiiltelevästä nahastaan, joka taittaa valoa sateenkaaren väreissä. Selkä on ruskea, ja siinä on mustareunaisia keltaisia täpliä. Pää on päältä ruskea, ja siinä on mustia juovia. Vatsa ja kyljet ovat valkoiset, ja kyljissä on mustia täpliä.
Levinneisyys ja elinympäristö

Sateenkaariboa elää Amazonin sademetsässä ja Brasilian rannikkosademetsässä. Sitä tavataan Kolumbiassa, Ecuadorissa, Perussa, Boliviassa, Venezuelassa, Guyanassa, Surinamessa, Ranskan Guyanassa ja Brasiliassa.
Elintavat

Sateenkaariboa on kiipeilevä, mutta se voi viettää aikaa myös piiloutuneena aluskasvillisuuden joukkoon.
Elintavat > Ravinto

Sateenkaariboa suosii pieniä nisäkkäitä, kuten pussieläimiä ja jyrsijöitä, ja lintuja.
Elintavat > Lisääntyminen

Sateenkaariboa tulee sukukypsäksi 2,5–4 vuoden iässä. Lisääntymisaika on talvella. Kantoaika kestää 115–135 vuorokautta, ja poikasia syntyy kerralla 1–40, joskus enemmänkin.
Lemmikkinä

Sateenkaariboa on kauniin värinsä takia suosittu lemmikki. Se on yleinen näky eläinkaupoissa. Nuoret yksilöt ovat aggressiivisia, mutta rauhoittuvat iän myötä.
Satunnaisuuden hämäämä

| Satunnaisuuden hämäämä |
| --- | --- |

Kirjailija:  Nassim Nicholas Taleb
Suomennos
Suomentaja:  Kimmo Pietiläinen
Kustantaja:  Terra Cognita
Ulkoasu:  nidottu
Sivumäärä:  315
ISBN:  978-952-5697-20-9
Löydä lisää kirjojaKirjallisuuden teemasivulta
Satunnaisuuden hämäämä: sattuman salattu vaikutus elämässä ja markkinoilla on Nassim Nicholas Talebin vuonna 2001 julkaisema teos. Se käsittelee ihmistiedon erehtyväisyyttä ja finanssimarkkinoita.
Käännös suomeksi
Saarilampi (Uurainen, Kyynämöinen)

| Saarilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Uurainen
Koordinaatit:  62°29′33″N, 25°14′26″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Lanneveden va (14.65)
Laskuoja:  metsäoja Vankkaan 
Järvinumero:  14.653.1.020
Mittaustietoja
Pinnankorkeus:  181,5 m  
Pituus:  500 m  
Leveys:  370 m  
Rantaviiva:  1,943 km  
Pinta-ala:  10,242 ha  
Tilavuus:  0,0003845 km³ 
Keskisyvyys:  3,75 m  
Suurin syvyys:  10,3 m  
Saaria:  1 
 fiSaarilampi 
Saarilampi  on Keski-Suomessa Uuraisissa  Kyynämöisten lähellä sijaitseva lampi.
Maantietoa

Lampi on 500 metriä pitkä, 370 metriä leveä, ja sen pinta-ala on 10,2 hehtaaria. Lammella on kartan mukaan yksi saari. Lammen tilavuudeksi on saatu 384 500 kuutiometriä. Sen keskisyvyys on 3,8 metriä ja suurin syvyys on 10,3 metriä. Sen rantaviivan pituus on 1,9 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Lanneveden valuma-alueella (14.65), jonka Kyynämöisen–Sääkspään alueeseen (14.653) se kuuluu. Lammen vedenpinnan korkeus on 181,5 metriä mpy.
Seututie 724

Seututie 724 Grönvikin kylässä Mustasaaressa
Seututie 724 on Vaasasta Mustasaaren Raippaluotoon johtava seututie. Tien pituus on noin 21 kilometriä. Suomen pisin silta, Raippaluodon silta, on osa seututietä 724.
Aiheesta muualla

Kuvia tai muita tiedostoja aiheesta Seututie 724 Wikimedia Commonsissa
Liittymät Vaasasta Raippaluotoon
| 0 | 1 | 2 | 3 | 4 | 5 |
| --- | --- | --- | --- | --- | --- |
|  | Nro | Km |   Nimi |   Tie |   Viitoitus |
 :   Yhdystie (1+1)
|  |   |  | Kotirannan kiertoliittymä |    Kokkolantie Konepajakatu Kivihaantie      Yhdystie | Kokkola, Mustasaari,  Keskusta;   alkaa Vöyrinkaupunki Kivihaka, Kotiranta Tampere,  Pori |
|  |   |  | Onkilahti | Vöyrinkatu | Vöyrinkaupunki |
 :   Alskatintie (2+2)
|  |  |  | Vetokannaksen eritasoliittymä | Palosaarentie | Vetokannas, Kotiranta,  Kemira Palosaari |
|  |  |  | Isolahden eritasoliittymä | Kotimäentie Hyttystie | Isolahti |
 :   Alskatintie (1+1)
|  |   |  | Gerby | Gerbyntie Gerbyn rantatie | Vetokannas Västervik, Gerby |
|  |   |  | Lillby | Singsbyntie Pohjanpuolentie | Singsby   |
|  |  |  |  Vaasan ja Mustasaaren kunnanraja |  |  |
|  |   |   | Grönvik |   Jungsundintie | Sepänkylä, Jungsund |
|  |   |  | Alskat | Kaukaluodontie Munkgrundintie | Kaukaluoto   |
|  |  |   |  | Merenkurkku |  |
|  |   |  | Fjärdskäret |  |  |
 :   Raippaluodontie (1+1)
|  |  |   | Raippaluodon silta | Merenkurkku | pituus 1 045 m, valmistunut 1997 |
|  |   |   | Raippaluoto kk | Kirkkotie | Kirkko |
|  |   |   | Raippaluoto |   Vallgrundintie   Raippaluodontie | Klobbskat, Söderudden, Vallgrund;   päättyy Björköby |
Scott Waddell

Scott Waddell on yhdysvaltalainen taidemaalari.
Waddell aloitti opintonsa Floridan valtionyliopistossa. Sieltä hän jatkoi Florence Academy of Arttiin 2003 ja Douglas Flyntin yksityisoppiin 2004. Lopulta hän päätyi opiskelemaan Water Street Atelieriin Jacob Collinsin ohjaukseen 2004-2006.
Aiheesta muualla

Scott Waddell Fine Arts
Sanja Iveković
Aiheesta muualla

Kuvia tai muita tiedostoja aiheesta Sanja Iveković Wikimedia Commonsissa
Salomo (artisti)

| Salomo |
| --- | --- |
 Salomo esiintymässä elokuussa 2012.
Henkilötiedot
Syntynyt: 1987 Kuopio
Ammatti:  laulaja-lauluntekijä
Muusikko
Taiteilijanimi:  Salomo, Seiska
Laulukielet:  suomi
Aktiivisena:  2000–
Tyylilajit:  reggae
Soittimet:  laulu
Levy-yhtiöt:  Eclipse Music
  [ Muokkaa Wikidatassa ] [ ohje ]  
Salomo eli Atte Valontaival (alun perin Atte Lönn, s. 1987  Kuopio) on suomalainen reggaemuusikko. Hänen esikoislevynsä Askel kerrallaan julkaistiin elokuussa 2011.
Ura > Hip hop

Salomon musiikkiura alkoi 2000-luvun taitteessa. Hän julkaisi taiteilijanimellä Seiska neljä omakustanteista hip-hop-albumia vuosina 2000-2005. Levyn Omia polkuja nauhoitti ja miksasi jyväskyläläinen tuottaja Joniveli.
Ura > Reggae

Julkaistuaan Omia polkuja -albumin vuonna 2005 Salomo alkoi työstää Matkamiehentie -reggae albumiaan Wolfram -labelille. Albumia ei kuitenkaan koskaan julkaistu, mutta osa kappaleista päätyi Salomon 3. elokuuta 2011 julkaistulle Askel kerrallaan -albumille. Kyseinen levy oli Salomon ensialbumi reggaen alalla. Albumilla vierailee muun muassa Suomen tunnetuimpiin reggaeartisteihin lukeutuva Jukka Poika. Askel kerrallaan -albumia edelsi "Seppä" -niminen single, joka julkaistiin heinäkuussa 2011.
Salomo julkaisi 5. joulukuuta 2013 toisen pitkäsoittonsa Kultainen lanka. Albumilta on julkaistu myös singlet "Kevein askelin" ja "Kevät jäällä".
Diskografia > Seiska

Toiselta kannalta – toiselta puolelta (2004,  omakustanne)
Omia polkuja (2005,  omakustanne)
Diskografia > Salomo

Askel kerrallaan (2011,  SalomoReggae/Eclipse Music)
Kultainen lanka (2013, Salomo Tuotanto / Eclipse Music)
Seppä -single (2011,  SalomoReggae/Eclipse Music)
Kevein askelin -single (2012,  SalomoReggae)
Kevät jäällä -single (2013,  SalomoReggae)
Aiheesta muualla

Viralliset sivut (Arkistoitu – Internet Archive)
Salomo (artisti) Myspacessa (englanniksi)
Silvano Montevecchi

Silvano Montevecchi (31. maaliskuuta 1938 – 27. syyskuuta 2013) oli katolisen kirkon italialainen pappi. Hänet vihittiin papiksi 13. kesäkuuta 1962 ja piispaksi 4. lokakuuta 1997. Hän toimi vuodesta 1997 Ascoli Picenon hiippakunnan piispana, jona häntä edelsi Pier Luigi Mazzoni.
Silvano Varettoni

Silvano Varettoni (s. 3. joulukuuta 1984) on italialainen alppihiihtäjä, joka edustaa G.S. Forestalea.
Varettoni saavutti syöksylaskussa hopeaa nuorten MM-kilpailuissa Mariborissa 2004.
Alppihiihdon maailmancupissa Varettoni kilpaili ensimmäisen kerran Val Gardenan supersuurpujottelussa joulukuussa 2006. Ensimmäiset maailmancupin pisteensä hän saavutti maaliskuussa 2007 oltuaan 29:s Kvitfjellin syöksylaskussa. Kymmenen parhaan joukkoon hän sijoittui ensimmäisen kerran joulukuussa 2012 oltuaan Val Gardenan syöksylaskussa yhdeksäs. Parhaimmillaan hän on sijoittunut viidenneksi Kvitfjellin syöksylaskussa maaliskuussa 2013.
Satoshi Yamaguchi (1959)

| Henkilötiedot |
| --- | --- | --- |
Koko nimi: Satoshi Yamaguchi
Syntymäaika: 1. elokuuta 1959 (ikä 65)
Syntymäpaikka: Oita, Japani
Kansalaisuus:  Japani
Pelipaikka: Maalivahti
Pituus: 183 cm
Seurat
| Vuodet | Seura | O (M) |
| 1978–1984 | Mitsubishi Motors | 0 (0) |
Maajoukkue
| 1981 | Japani | 1 (0) |
 Seurajoukkueuran tilastot kattavat vain kansalliset sarjat.
Satoshi Yamaguchi (jap. 山口 悟, Yamaguchi Satoshi; s. 1. elokuuta 1959 Oita) on japanilainen entinen jalkapalloilija.
Jalkapallomaajoukkue

Yamaguchi debytoi Japanin maajoukkueessa helmikuussa 1981.
Aiheesta muualla

National Football Teams
Silvano Carroli

Silvano Carroli (22. helmikuuta 1939 – 4. huhtikuuta 2020 Lucca) oli italialainen oopperalaulaja, äänialaltaan baritoni.
Carroli opiskeli Marcello del Monacon ja sitten tenori Mario del Monacon johdolla. Hän suoritti opintoja myös Teatro La Fenicessä (Venetsia) Mario Labrocan, Francesco Sicilianin ja Floris Ammannatin johdolla. Carroli teki vuonna 1963 debyyttinsä Marcellon roolissa Giacomo Puccinin oopperassa La bohème. Tuotanto oli Franco Zeffirellin, ja Carrolin ohella rooleissa esiintyivät muiden muassa Mirella Freni ja Giacomo Aragall. Carroli saavutti yhden suurimmista menestyksistään Scarpian roolissa Puccinin Toscassa, ja hän tuli arvostetuksi myös Giuseppe Verdin oopperoiden roolien tulkitsijana. Lisäksi hänen ohjelmistoonsa kuului rooleja Riccardo Zandonain, Gaetano Donizettin, Ruggero Leoncavallon, Camille Saint-Saënsin, Amilcare Ponchiellin ja Pietro Mascagnin teoksissa.
Carroli teki esiintymisiä muun muassa Teatro La Fenicessä, Royal Opera Housessa, La Scalassa, Arena di Veronan festivaalilla, Metropolitan-oopperassa ja Maggio Musicale Fiorentino -juhlilla. Hän lauloi muiden muassa Boris Christoffin, Mario del Monacon, Magda Oliveron, Carlo Bergonzin, Cesare Siepin, Raina Kabaivanskan, Ghena Dimitrovan, Montserrat Caballén, Plácido Domingon, Luciano Pavarottin ja José Carrerasin kanssa. Kapellimestareihin, joiden johdolla Carroli esiintyi, kuuluivat James Levine, Carlos Kleiber, Zubin Mehta, Wolfgang Sawallisch, Francesco Molinari-Pradelli, Giuseppe Sinopoli ja Claudio Abbado.
Carroli jatkoi esiintymistä 2000-luvulle saakka. Esimerkiksi vuonna 2007 hänet nähtiin Zaccarian roolissa Verdin Nabuccossa Arena di Veronassa. Vuonna 2008 hän esiintyi Puccinin oopperassa La fanciulla del West Roomassa ja Royal Opera Housessa. Vuonna 2009 hän tulkitsi Scarpian roolin (Tosca) Tel Avivissa Daniel Orenin johdolla. Carroli myös opetti Fondazione Del Monacossa.
Scott Turow

Turow vuonna 2008.
Scott Turow (s. 12. huhtikuuta 1949 Chicago) on yhdysvaltalainen kirjailija ja asianajaja.
Turow on kirjoittanut muun muassa kahdeksan romaania, joita on käännetty yli 20 kielelle ja myyty yli 25 miljoonaa kappaletta. Hänen kirjojensa pohjalta on toteutettu elokuvia, joista tunnetuin on Harrison Fordin tähdittämä Kunnes toisin todistetaan.
Hänen kirjoistaan on suomennettu Kunnes toisin todistetaan (1987), Todistamisen taakka (1991), Uhreja ei ole (1993), Isiemme lait (1998), Keinoja kaihtamatta (1999), Kumottu tuomio (2002), Identtiset (2014) ja Todistaja (2017).
Turow on kirjailijanuransa rinnalla harjoittanut asianajajan ammattia ja on näillä ansioilla valittu kotiseutunsa liittovaltiotuomareiden nimityslautakuntaan vuosiksi 1997–1998. Hän on osakkaana toimistossa Sonnenschein, Nath & Rosenthal, jossa on viime aikoina hoitanut pro bono -asioita, eli ilmaiseksi ajettavia juttuja. Hän on muun muassa avustanut kuolemaantuomittua, joka vapautui uuden oikeudenkäynnin jälkeen kun hänet havaittiin syyttömäksi tekoon, josta hänet oli tuomittu.
Lakimiesuransa alussa Turow toimi myös syyttäjänä merkittävissä korruptio-oikeudenkäynneissä.
Aiheesta muualla

www.scottturow.com
Scott Turow Internet Movie Databasessa. (englanniksi)
Sieviläinen

Sieviläinen on suomalainen sukunimi, joka on muun muassa seuraavilla henkilöillä:
Jaana Sieviläinen (o.s. Kontturi, s. 1982), pituushyppääjä
Jorma Sieviläinen (s. 1954), yritysjohtaja ja osuustoimintaliikkeen vaikuttaja, kauppaneuvos.
Sibo

| Sibo |
| --- | --- |
 Sibo
 Koordinaatit: 61°12′55″N, 16°36′59″E 
Valtio:   Ruotsi
Lääni:  Gävleborgin lääni
Maakunta:  Hälsingland
Kunta:  Bollnäs
Väkiluku (2021):  256
Infobox OKVirheellinen NIMI-arvo: 
Sibo on taajama Bollnäsin kunnassa Gävleborgin läänissä Hälsinglandin historiallisessa maakunnassa Ruotsissa. Taajamassa oli 256 asukasta vuonna 2021.
Aiheesta muualla

Kuvia tai muita tiedostoja aiheesta Sibo Wikimedia Commonsissa
Scott Walker (jääkiekkoilija)

| Scott Walker |
| --- | --- |

Henkilötiedot
Syntynyt: 19. heinäkuuta 1973 Cambridge, Ontario, Kanada
Kansalaisuus:   Kanada
Jääkiekkoilija
Pelipaikka:  hyökkääjä
Maila:  oikea
Pituus:  178 cm
Paino:  88 kg
Pelaajaura
Pääsarjaura:  1993–2010
Seurat:  Owen Sound Platers (OHL) Hamilton Canucks (AHL)  Syracuse Crunch (AHL) Vancouver Canucks (NHL)  Nashville Predators (NHL) Carolina Hurricanes (NHL) Washington Capitals (NHL) Cambridge Hornets (OHASr) Dundas Real McCoys (OHASr)
NHL-varaus:  124. varaus, 1993 Vancouver Canucks
Scott Walker (s. 19. heinäkuuta 1973 Cambridge, Ontario, Kanada) on kanadalainen jääkiekkovalmentaja ja entinen NHL-jääkiekkoilija. Hän pelasi suurimman osan urastaan laitahyökkääjänä.
Ennen NHL-debyyttiään Walker pelasi kaksi kautta OHL:n Owen Sound Platersin riveissä. Kaudeksi 1993–94 Walker siirtyi AHL:n Hamilton Canucksin paitaan. Siellä hän pelasi yhden kauden. Seuraavana kautena Walker siirtyi AHL:n Syracuse Crunchin joukkueeseen. Kesken kauden NHL-seura Vancouver Canucks nosti Walkerin edustusjoukkueeseensa. 11 ottelussa Walker teki tehot 0+1=1.
Koska debyytti NHL:ssä ei sujunut hyvin, niin Walker palasi takaisin Syracuse Crunchin riveihin. AHL:n pudotuspelien jälkeen Vancouver nosti Walkerin uudestaan joukkueeseensa. Tästä alkoi Walkerin NHL-ura. Vancouverissa Walker pelasi 3 kautta, jonka jälkeen hän siirtyi Nashville Predatorsiin. Nashvillessa Walker pelasi 6 kautta.
Kaudella 2003–04 Walker teki piste-ennätyksensä. 75 ottelussa tehot 25+42=67.
Työsulkukaudella 2004–05 Walker siirtyi OHASrin liigaan. Siellä hän pelasi kahdessa eri joukkueessa: Cambridge Hornetsissa ja Dundas Real McCoysissa. Työsulkukauden jälkeen Walker palasi Nashvilleen, jossa pelasi yhden kauden. Seuraavalla kaudella hän siirtyi Carolina Hurricanesiin. Maaliskuussa 2010 Walker kaupattiin Washington Capitalsiin, jossa pelasi loppukauden 2009–10.
Walkerin NHL-ura kesti 15 kautta. Hän aloitti joulukuussa 2010 valmentajauransa OHL-seura Guelph Stormin apulaisvalmentajana. Vain muutama viikko myöhemmin hänet nimettiin Stormin päävalmentajaksi.
Aiheesta muualla

Scott Walker Jatkoaika.comissa (Internet Archive)
Seututie 717

Seututie 717 on Vaasan Tervajoelta Vaasan keskustaan kulkeva seututie. Tie kulkee pääosin Vaasan kaupungin alueella, mutta sillä on lyhyt osuus Mustasaaren kunnassa. Seututiellä 717 on pituutta noin 34 kilometriä ja se on kokonaan päällystetty. Se on pääosin kaksikaistainen lukuun ottamatta lyhyttä nelikaistaista osuutta Vaasan Huutoniemessä. Tiellä on yhteensä kolme epäjatkumoa.
Reitti

Tie alkaa valtatien 18 eritasoliittymästä Vaasaan kuuluvan Vähänkyrön Tervajoelta. Tie kulkee Tervajoen lävitse ja seuraa Kyrönjoen vartta Vähäänkyröön. Vähässäkyrössä tie kulkee pääkatuna ja risteää kiertoliittymässä seututien 718, joka kulkee Vöyrille ja Oravaisiin. Vähästäkyröstä tie jatkuu joen vartta Merikaartoon, jossa tie kulkee kylän pohjoispuolitse.
Pian Merikaarron jälkeen tulee Vaasan ja Mustasaaren kuntaraja. Veikkaalassa seututie 717 risteää ensin yhdystien 7174 ja sitten yhdystien 7461 kanssa. Mustasaaren ja Vaasan kuntaraja tulee muutama kilometriä Veikkaalan jälkeen. Vanhassa Vaasassa tie risteää yhdystien 7173 kanssa, jossa myös seututie 717 kääntyy. Seuraavaan epäjatkuvuuteen risteyksestä on vain reilut 500 metriä. Huutoniemessä tie risteää valtatien 8 ja eurooppatien E8 kanssa eritasoliittymänä. Risteysalueella on lyhyt nelikaistatie. Tie kääntyy pian risteyksen jälkeen. Osuus Huutoniemestä on eteenpäin on seututieksi kapeaa runkokatua. Tie päättyy Sepänkyläntielle, joka yhdistää valtatiet 3 ja 8 sekä eurooppatiet E8 ja E12.
Nähtävyyksiä

Vanha Vaasa
Sayyid Hasan al-Rida al-Mahdi al-Sanusi

Sayyid Hasan ar-Rida
Sayyid Hasan ar-Rida al-Mahdi as-Sanusi (1928 – 28. huhtikuuta 1992) oli Libyan kruununprinssi vuosina 1956–1969 ja epävirallinen kuningas vuonna 1969. Hänen setänsä Idris I julisti hänet vuonna 1956 kruununperilliseksi.
Elokuussa 1969 Idris I allekirjoitti Libyan senaatin puhemiehen painostuksesta sopimuksen, että luopuisi kruunusta Hasan al-Ridan hyväksi 2. syyskuuta. Hasan al-Rida oli jo itse asiassa valtionhoitaja mutta hän johti maata setänsä Idrisin nimissä. 1. syyskuuta Idris oli Turkissa saamassa hoitoa kun ryhmä libyalaisia upseereita eversti Muammar Gaddafin johdolla aloitti kapinan ja kaappasi vallan ja ilmoittivat että monarkia oli lakkautettu.
Sayyid Hasan al-Rida eli vuodesta 1969 kotiarestissa. Hänen palatsinsa poltettiin 1984 ja perhe joutui muuttamaan. Vuonna 1988 Gaddafi antoi hänelle luvan matkustaa Lontooseen, jossa hän kuoli vuonna 1992.
Sayyid Hasan al-Rida on haudattu Medinaan Saudi-Arabiaan. Samalla paikalla lepää myös kuningas Idris I (k. 1983). Sayyid Hasan al-Ridan nimitti seuraajakseen poikansa Sayyid Muhammad ibn Sayyid Hasan al-Rida al-Mahdi al-Sanusin (s. 1962).
Seututie 738

Seututie 738 on Kauhavan Alahärmän Voltista Kortesjärvelle kulkeva seututie. Pituutta tiellä on noin 17 kilometriä. Se on koko matkalta päällystettyä suoraa, jokseenkin huonokuntoista tietä.
Tien kulku > Reitti

Kauhava
Voltti (valtatie 19, yhdystie 7323, yhdystie 17770)
Näsi (yhdystie 17871)
Perkiömäki (yhdystie 17875)
Tuhkasaari (yhdystie 17837)
Fräntilä (yhdystie 17878)
Kortesjärvi (seututie 741)
Tien kulku > Nopeusrajoitukset

Tien nopeusrajoitus on lähes koko matkan 80 km/h. Voltin taajamassa nopeusrajoitus on 50 km/h. Muualla Volttissa, Näsissä sekä Perkiömäessä nopeusrajoitus on 60 km/h.
Sayyid Muhammad ibn Sayyid Hasan al-Rida al-Mahdi al-Sanusi

| Mohammed El Senussi |
| --- | --- |
 
 Libyan kuningasperheen pää
Valtakausi:  kruununtavoittelija
Edeltäjä:  Sayyid Hasan al-Rida al-Mahdi al-Sanusi (kruununtavoittelija)

Syntynyt:  20. lokakuuta 1962 (ikä 61)  Tripoli, Libyan kuningaskunta
Suku:  Senusit
Isä:  Sayyid Hasan al-Rida al-Mahdi al-Sanusi
Äiti:  Fawzia bint Tahir
Sayyid Muhammad ibn Sayyid Hasan al-Rida al-Mahdi al-Sanusi (s. 20. lokakuuta 1962 Tripoli) on Libyan syrjäytetyn kuninkaan Sayyid Hasan al-Rida al-Mahdi al-Sanusin ja hänen vaimonsa prinsessa Fauziyya bint Tahirin poika.
Kun Muammar Gaddafi syrjäytti vallankumouksessa hänen isänsä, kuninkaallinen perhe joutui kotiarestiin. Vuonna 1988 perhe sai lähteä maasta ja muutti Britanniaan, missä Sayyid sai koulutuksensa. Hänen isänsä nimitti hänet 18. kesäkuuta 1992 Libyan kuningassuvun päämieheksi ja kruununprinssiksi, josta tulisi isän seuraaja tämän kuoltua.
Vuonna 2014 Libyan viranomaiset palauttivat prinssin Libyan kansalaisuuden osana rehabilitointia. Samana vuonna hän julkaisi videon, jossa hän kehotti libyalaisia yhtenäisyyteen. Libyassa on käyty keskustelua monarkian palauttamisesta, minkä johdosta Sayyidista tulisi Libyan kuningas.
Sinun kirjeesi

| Sinun kirjeesi> Письмовник |
| --- | --- |

Alkuperäisteos
Kirjailija:  Mihail Šiškin
Kieli:  venäjä
Genre:  kaunokirjallisuus
Julkaistu:  2010
Suomennos
Suomentaja:  Vappu Orlov
Kansitaiteilija:  Martti Ruokonen
Kustantaja:  WSOY
Sivumäärä:  441
ISBN:  978-951-0-38106-9
Sarja: Aikamme kertojia
Löydä lisää kirjojaKirjallisuuden teemasivulta
Sinun kirjeesi (alkuteos Письмовник - Pismovnik) on venäläisen kirjailijan Mihail Šiškinin romaani vuodelta 2011. Teos on ilmestynyt Vappu Orlovin suomentamana vuonna 2012.
Sinun kirjeesi on monin palkinnoin palkitun Šiškinin neljäs romaani, mutta hänen teoksistaan ensimmäinen suomennettu. Teos sai vuonna 2011 Venäjän suurimman kirjallisuuspalkinnon Bolšaja Kniga (Suuri kirja).
Teos on lääkäriksi opiskelevan Aleksandran ja hänen armeijan palveluksessa olevan poikaystävänsä Vladimirin kirjeenvaihdon muodossa käymää keskustelua. Vaikka Vladimir kaatuu, kirjeenvaihto jatkuu.
Arviossaan on venäläisen kirjallisuuden professori Tomi Huttunen luonnehtinut teosta psykologisesti tarkkanäköiseksi, eurooppalaiseksi romaaniksi, jota lukiessa ei tarvita venäläisiä silmälaseja. Suomentaja Vappu Orlov on tavoittanut kielen vaivattomasti.
Aiheesta muualla

Sinun kirjeesi Ylen Kirjakerhossa
Saniye İffet

| Saniye İffet> Сания Гыйффәт Saniyä Ğiffät |
| --- | --- |

Henkilötiedot
Muut nimet:  Saniye İffet Kadiri/Ugan
Syntynyt: 25. joulukuuta 1899 Tšistopol, Tatarstan, Kazanin kuvernementti, Venäjän keisarikunta
Kuollut: 12. huhtikuuta 1957 (57 vuotta) Ankara, Turkki
Vanhemmat:  Xäbircan, Ğaliyä
Puoliso:  Zakir Kadiri (Qadıyri; 1878-1954)
Saniye İffet (myös Saniye İffet Kadiri ja Saniye İffet Ugan - tat. Сания Хәбирҗан кызы Кадыйрова/Сания Гыйффәт, Saniyä Xäbircan qızı Qadıyrova/Saniyä Ğiffät, ven. Сания Хабирзяновна Кадырова, Sanija Habirzjanovna Kadyrova; 25. joulukuuta, 1899- 12. huhtikuuta, 1957) oli tataarilainen runoilija, proosakirjailija, näytelmäkirjailija, julkaisija, opettaja. İffet vaikutti myös Suomen tataariyhteisön keskuudessa. Viimeiset vuotensa hän vietti Turkissa.